કર્ણાટકના મુખ્યપ્રધાન સિદ્ધારમૈયા રાજ્યમાં સત્તા વિરોધી લહેરનો સામનો કરી રહ્યા હતા. 1985 પછી રાજ્યમાં ક્યારેય કોઈ રાજકીય પક્ષ પર સતત બીજીવખત ભરોસો કર્યો નથી. અગાઉ રામકૃષ્ણ હેગડેના નેતૃત્વમાં જનતા દળની સરકારે સળંગ બીજી ટર્મ માટે સરકાર રચી હતી. સિદ્ધારમૈયા સરકાર પર ભાગલા પાડીને રાજ કરોના રાજકારણનો આક્ષેપ લાગ્યો હતો. આ ઉરાંત જાતિવાદ અને લઘુમતિના તુષ્ટિકરણની રાજનીતિ કરવાના મુદ્દે પણ તેમની સામે સવાલો ઉઠ્યા હતા. ભાજપે ચૂંટણી પ્રચાર દરમિયાન આ મુદ્દાઓને ઉછાળ્યા હતા. ભ્રષ્ટાચારને લઈને ભાજપે સિદ્ધારમૈયા પર સિધા પ્રહારો કર્યા હતા.